Document ID: 31995R0880

ΚΑΝΟΝΙΣΜΟΣ (ΕΚ) αριθ. 880/95 ΤΗΣ ΕΠΙΤΡΟΠΗΣ της 21ης Απριλίου 1995 για την τροποποίηση του κανονισμού (ΕΟΚ) αριθ. 220/91 περί των λεπτομερειών εφαρμογής του κανονισμού (ΕΟΚ) αριθ. 1360/78 του Συμβουλίου περί των ομάδων παραγωγών και των ενώσεών τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1360/78 του Συμβουλίου της 19ης Ιουνίου 1978 περί των ομάδων παραγωγών και των ενώσεων αυτών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1765/92 του Συμβουλίου (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, έχει καθιερώσει, από την περίοδο εμπορίας 1993/94, ένα νέο καθεστώς στήριξης των παραγωγών ορισμένων αροτραίων καλλιεργειών 7 ότι το καθεστώς αυτό περιλαμβάνει πληρωμές για να αντισταθμιστεί η απώλεια του εισοδήματος που προκύπτει από τη μείωση των θεσμικών τιμών 7 ότι ορισμένοι παραγωγοί υποχρεούνται να παύσουν να καλλιεργούν ένα προκαθορισμένο ποσοστό των αροτραίων εκτάσεών τους, προκειμένου να μπορούν να επωφεληθούν του καθεστώτος αυτού 7
ότι ο κανονισμός (ΕΟΚ) αριθ. 220/91 της Επιτροπής (4) καθορίζει την ελάχιστη καλλιεργουμένη έκταση, τον κύκλο εργασιών ή τον όγκο παραγωγής ώστε οι ομάδες παραγωγών ή οι ενώσεις τους να μπορούν να επωφεληθούν των ενισχύσεων που προβλέπονται στο άρθρο 10 του κανονισμού (ΕΟΚ) αριθ. 1360/78 7
ότι πρέπει να αναθεωρηθούν οι διατάξεις του κανονισμού (ΕΟΚ) αριθ. 220/91, ώστε να είναι δυνατόν οι ομάδες των παραγωγών και οι ενώσεις τους να μπορούν να συνεχίσουν να επωφελούνται των ενισχύσεων που αναφέρονται στο ίδιο μέτρο πριν από την καθιέρωση του νέου καθεστώτος στήριξης 7
ότι το καθεστώς που καθιερώθηκε από τον κανονισμό (ΕΟΚ) αριθ. 1765/92 εφαρμόζεται από την περίοδο εμπορίας 1993/1994 και, συνεπώς, ο παρών κανονισμός θα πρέπει να εφαρμοστεί από την ίδια ημερομηνία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 220/91 προστίθεται η εξής παράγραφος 3:
«3. Για τα προϊόντα που καλύπτονται από τον κανονισμό (ΕΟΚ) αριθ. 1765/92, κατά παρέκκλιση από την παράγραφο 2, ο όγκος παραγωγής ή ο κύκλος εργασιών που αναφέρονται στην παράγραφο 1 και αφορούν προϊόντα που πραγματικά έχουν διατεθεί στην αγορά από τους παραγωγούς που αποτελούν μέλη ομάδων παραγωγών, αυξάνονται:
α) στην περίπτωση κατά την οποία τα ελάχιστα όρια του παραρτήματος 1 καθορίζονται σε ελάχιστο όγκο ετήσιας παραγωγής: κατά τον αριθμό των εκταρίων των μη καλλιεργουμένων γαιών που αντιστοιχούν στην υποχρέωση της εκ περιτροπής παύσης καλλιέργειας, πολλαπλασιαζόμενο με τη μέση απόδοση, η οποία εφαρμόζεται για το προϊόν και για την σχετική περιοχή, όπως ορίζεται από τον κανονισμό (ΕΟΚ) αριθ. 1765/92, ιδίως στο άρθρο 3 παράγραφος 2 7
β) στην περίπτωση κατά την οποία τα ελάχιστα όρια του παραρτήματος καθορίζονται σε κύκλο εργασιών: κατά το ποσό των αντισταθμιστικών πληρωμών που χορηγούνται για το εν λόγω έτος δυνάμει του κανονισμού (ΕΟΚ) αριθ. 1765/92 7
γ) στην περίπτωση κατά την οποία τα ελάχιστα όρια του παραρτήματος καθορίζονται σε αριθμό εκταρίων: κατά τον αριθμό των εκταρίων των μη καλλιεργουμένων γαιών που αντιστοιχούν στην υποχρέωση της εκ περιτροπής παύσης της καλλιέργειας.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Απριλίου 1995.

Labels: 4
19
6